《别龄叟八句》
宋代·陈著

翠竹黄花曲曲香。中间犹有太平腔。
淡空一饭云山钵，诗梦对床风雨窗。
忽动归心随晚策，尚留醉兴寄春缸。
閒行除却禅关外，牢闭柴门学老庞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。